CELEX: 62007CA0567
Language: sk
Date: 2009-10-01 00:00:00
Title: Vec C-567/07: Rozsudok Súdneho dvora (prvá komora) z  1. októbra 2009 (návrh na začatie prejudiciálneho konania, ktorý podal Raad van State — Holandsko) — Minister voor Wonen, Wijken en Integratie/Woningstichting Sint Servatius (Voľný pohyb kapitálu — Článok 56 ES — Obmedzenia — Odôvodnenia — Politika bývania — Služby všeobecného hospodárskeho záujmu)

21.11.2009   
            
            
               SK
            
            
               Úradný vestník Európskej únie
            
            
               C 282/6
            
         Rozsudok Súdneho dvora (prvá komora) z 1. októbra 2009 (návrh na začatie prejudiciálneho konania, ktorý podal Raad van State — Holandsko) — Minister voor Wonen, Wijken en Integratie/Woningstichting Sint Servatius
   (Vec C-567/07) (1)
   
   (Voľný pohyb kapitálu - Článok 56 ES - Obmedzenia - Odôvodnenia - Politika bývania - Služby všeobecného hospodárskeho záujmu)
   2009/C 282/09
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Odvolateľ: Minister voor Wonen, Wijken en Integratie
   
      Druhý účastník odvolacieho konania: Woningstichting Sint Servatius
   
      Predmet veci
   
   Návrh na začatie prejudiciálneho konania — Raad van State — Výklad článkov 56, 58, článku 86 ods. 2 a článkov 87 a 88 ES — Vnútroštátna právna úprava zakazujúca bez predchádzajúceho povolenia príslušného ministerstva výkon cezhraničných činností podnikom, ktorého úlohou je zo zákona zabezpečovať záujmy v oblasti bývania v dotknutom členskom štáte — Politika bývania a verejný záujem
   
      Výrok rozsudku
   
   Článok 56 ES sa má vykladať v tom zmysle, že mu odporuje vnútroštátna právna úprava, akou je právna úprava vo veci samej, ktorá podmieňuje výkon cezhraničných činností registrovaných organizácií v oblasti bývania v zmysle článku 70 ods. 1 zákona o bývaní (Woningwet) získaním prechádzajúceho povolenia správnych orgánov, ak sa táto právna úprava nezakladá na objektívnych, nediskriminačných a vopred známych kritériách, ktoré sú spôsobilé vytvoriť dostatočný rámec na výkon diskrečnej právomoci vnútroštátnych orgánov, pričom vnútroštátnemu súdu prináleží overiť túto skutočnosť.
   
      (1)  Ú. v. EÚ C 64, 8.3.2008.